In nomine sancte et individuæ Trinitatis, Patris videlicet ac Filii et Spiritus Sancti. Amen. Ego Urraka, Dei gratia Ispanie regina, regis Adefonsi regineque Constancie filia, grato animo et spontanea voluntate, facio kartam stabilitatis sive testamentum firmitatis de ecclesia Sancti Nicholai, que sita est in villa Burvia, que alio nomine nuncupatur Villa Franca, Cluniacensi cenobio, quod est constructum in honore apostolorum Petri et Pauli, ac domno Poncio ejusdem loci abbati, fratribusque illic Deo servientibus, et cunctis eorum successoribus in perpetuum. Hoc autem donum facio omnipotenti Deo et jam dicto monasterio beatorum apostolorum Petri et Pauli Cluniacensis, pro remedio animarum parentum meorum, regis scilicet Adefonsi ac regine Constancie et pro remissione peccatorum meorum, et ut orationibus fratrum in prefato loco Deo servientium et presentis regni pacem, simul et stabilitatem michi peccatrici pius et misericors Deus benigne concedat ad sibi fideliter et humiliter serviendum, æternæque beatitudinis requiem, cum sanctis et electis suis indulgeat. Si quis autem vir vel femina de genere meo, vel de alio aliquo, hanc kartam violare temptaverit aut infringere voluerit, sit excommunicatus et a liminibus sancte Dei æcclesiæ separatus, et cum Datan et Abiron, quos terra terribiliter absorbuit, perpetuis penis deputatus, et cum Juda traditore in inferno inferiori sine fine cruciatus, et insuper exsolvat mille libras auri purissimi supradicte æcclesiæ rectoribus vel defensoribus et hec karta maneat firma et stabilis in perpetuum. Amen. Facta karta die agnito XII kal. septembris, era M. C. LVIII. Willelmus, dux Aquitanorum confirmavit. Petrus Gonsalvez, comes, confirm. Rodericus Gonsalvez, frater ejus, confirm. Fernandus Garciaz confirm. Semeno Lopez, dapifer regine, confirm. Johannes Petrez confirm. Petrus Lopez, testis. Petrus Diez testis. Goter Petrez, testis. Bernardus Toletanus, archiepiscopus, confirm. Pelagius, Austoricensis episcopus, confirm. Didagus, Legionensis episcopus, confirm. Ego Urraka, predicta regina, hanc kartam scribere mandavi et propria manu confirmavi, in qua etiam æcclesiam Sancti Johannis et ospitale de Monte Irago Cluniaco monasterio concessi, cum omnibus suis appendiciis, pascuis videlicet et montibus, cum omni integritate a[d] supradictum locum pertinente. Dominicus Falconis, canonicus et sacrista Burgensis sedis æcclesiæ Sancte Mariæ, confirmavit. Petrus Vincencii, notarius curie regine, robur subscripsit, confirmavit. Urraka †. (Monogramme de la reine.)